CELEX: 32014R0627
Language: hr
Date: 2014-06-12 00:00:00
Title: Uredba Komisije (EU) br. 627/2014 оd 12. lipnja 2014. o izmjeni Uredbe (EU) br. 582/2011 radi njezine prilagodbe tehničkom napretku u pogledu nadzora čestica ugrađenim sustavom za dijagnostiku  Tekst značajan za EGP

13.6.2014   
            
            
               HR
            
            
               Službeni list Europske unije
            
            
               L 174/28
            
         UREDBA KOMISIJE (EU) br. 627/2014
   оd 12. lipnja 2014.
   o izmjeni Uredbe (EU) br. 582/2011 radi njezine prilagodbe tehničkom napretku u pogledu nadzora čestica ugrađenim sustavom za dijagnostiku
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 595/2009 Europskog parlamenta i Vijeća od 18. lipnja 2009. o homologaciji motornih vozila i motora u odnosu na emisije iz teških vozila (Euro VI.) i o pristupu informacijama za popravak i održavanje vozila i izmjenama Uredbe (EZ) br. 715/2007 i Direktive 2007/46/EZ te stavljanju izvan snage direktiva 80/1269/EEZ, 2005/55/EZ i 2005/78/EZ (1), a posebno njezin članak 5. stavak 4. i članak 12. stavak 3.,
   budući da:
   
               (1)
            
            
               Uredbom Komisije (EU) br. 582/2011 (2) utvrđuje se obveza Komisije da za vozila s motorom s kompresijskim paljenjem provede preispitivanje tehničke izvedivosti nadzora učinkovitosti filtra čestica Dieselovih motora (DPF) u odnosu na granične vrijednosti za ugrađeni sustav za dijagnostiku (OBD) iz tablice 1. u Prilogu X. navedenoj Uredbi.
            
         
               (2)
            
            
               Komisija je navedeno preispitivanje provela i zaključila da je tehnologija kojom se omogućuje nadzor učinkovitosti filtra čestica Dieselovih motora u odnosu na granične vrijednosti za ugrađeni sustav za dijagnostiku dostupna. Međutim, to preispitivanje pokazalo je i da je primjereno odgoditi datum za provedbu navedenih zahtjeva za učinkovitost filtra čestica Dieselovih motora kako bi se industrijskom sektoru dalo odgovarajuće vremensko razdoblje potrebno da se zajamči dostupnost opreme za masovnu proizvodnju i prilagodba vozilima. Stoga je tablicu 1. u Dodatku 9. Prilogu I. Uredbi (EU) br. 582/2011 potrebno prilagoditi kako bi se umetnuo novi datum za provedbu.
            
         
               (3)
            
            
               Nadalje, za motore s vanjskim izvorom paljenja tablicu 1. u Dodatku 9. Prilogu I. Uredbi (EU) br. 582/2011 potrebno je prilagoditi umetanjem stupca za zahtjeve koji se odnose na nadzor razina ugljičnog monoksida u odnosu na granične vrijednosti za ugrađeni sustav za dijagnostiku iz tablice 2. u Prilogu X. Uredbi (EU) br. 582/2011 te stupca za zahtjeve radne učinkovitosti u uporabi iz točaka od 6. do 6.5.5.1. Priloga X. navedenoj Uredbi.
            
         
               (4)
            
            
               Uredbu (EU) br. 582/2011 trebalo bi stoga na odgovarajući način izmijeniti.
            
         
               (5)
            
            
               Mjere predviđene ovom Uredbom u skladu su s mišljenjem Tehničkog odbora – Motorna vozila,
            
         DONIJELA JE OVU UREDBU:
   Članak 1.
   Uredba (EU) br. 582/2011 mijenja se kako slijedi:
   
               (1)
            
            
               u članku 4. stavak 8. zamjenjuje se sljedećim:
               „8.   Na zahtjev proizvođača mogu se do 31. prosinca 2015., u slučaju novih tipova vozila ili motora te do 31. prosinca 2016. za sva nova vozila prodana, registrirana ili stavljena u uporabu u Uniji, koristiti alternativne odredbe što se tiče nadzora filtra čestica Dieselovih motora kako je određeno u točki 2.3.3.3. Priloga X.”;
            
         
               (2)
            
            
               Prilog I. izmjenjuje se u skladu s Prilogom ovoj Uredbi.
            
         Članak 2.
   Homologacije koje su prije datuma primjene ove Uredbe dodijeljene za motore i vozila s kompresijskim paljenjem u skladu sa znakom B u tablici 1. Dodatka 9. Prilogu I. vrijede i nakon tog datuma.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 12. lipnja 2014.
      
         
            Za Komisiju
         
         
            Predsjednik
         
         José Manuel BARROSO
      
   
   
      (1)  SL L 188, 18.7.2009., str. 1.
   
   
      (2)  Uredba Komisije (EU) br. 582/2011 od 25. svibnja 2011. o provedbi i izmjeni Uredbe (EZ) br. 595/2009 Europskog parlamenta i Vijeća s obzirom na emisiju iz teških vozila (Euro VI.) i izmjeni priloga I. i III. Direktivi 2007/46/EZ Europskog parlamenta i Vijeća (SL L 167, 25.6.2011., str. 1.).
   
      PRILOG
      Tablica 1. Dodatka 9. Priloga 1. Uredbe (EU) br. 582/2011 zamjenjuje se sljedećim:
      
         
            „Tablica 1.
         
         
                     Znak
                  
                  
                     Granične vrijednosti OBD za NOx
                         (1)
                     
                  
                  
                     Granične vrijednosti OBD za čestice  (2)
                     
                  
                  
                     Granične vrijednosti OBD za ugljični monoksid (6)
                     
                  
                  
                     Koeficijent radne učinkovitosti u uporabi (IUPR)
                  
                  
                     Kakvoća i potrošnja reagensa
                  
                  
                     Datumi za provedbu: novi tipovi
                  
                  
                     Datumi za provedbu: sva vozila
                  
                  
                     Krajnji datum za registraciju
                  
               
                     A
                  
                  
                     Redak ‚razdoblje uvođenja’ u tablicama 1. ili 2.
                  
                  
                     Nadzor učinkovitosti  (3)
                     
                  
                  
                      
                  
                  
                     Uvođenje  (7)
                     
                  
                  
                     Uvođenje (4)
                     
                  
                  
                     31.12.2012.
                  
                  
                     31.12.2013.
                  
                  
                     31.8.2015. (9)
                     
                     30.12.2016. (10)
                     
                  
               
                     B (11)
                     
                  
                  
                     Redak ‚razdoblje uvođenja’ u tablici 2.
                  
                  
                      
                  
                  
                     Redak ‚razdoblje uvođenja’ u tablici 2.
                  
                  
                     Uvođenje  (7)
                     
                  
                  
                     Uvođenje (4)
                     
                  
                  
                     1.9.2014.
                  
                  
                     1.9.2015.
                  
                  
                     30.12.2016.
                  
               
                     C
                  
                  
                     Redak ‚opći zahtjevi’ u tablicama 1. ili 2.
                  
                  
                     Redak ‚opći zahtjevi’ u tablici 1.
                  
                  
                     Redak ‚opći zahtjevi’ u tablici 2.
                  
                  
                     Opći (8)
                     
                  
                  
                     Opći  (5)
                     
                  
                  
                     31.12.2015.
                  
                  
                     31.12.2016.
                  
                  
                      
                  
               
               
      
         (1)  Zahtjevi za nadzor ‚graničnih vrijednosti OBD za NOx’ iz tablica 1. i 2. u Prilogu X.
      
         (2)  Zahtjevi za nadzor ‚graničnih vrijednosti OBD za čestice’ iz tablice 1. u Prilogu X.
      
         (3)  Zahtjevi za ‚nadzor učinkovitosti’ iz točke 2.1.1. Priloga X.
      
         (4)  Zahtjevi za ‚razdoblje uvođenja’ za kakvoću i potrošnju reagensa iz točaka 7.1.1.1. i 8.4.1.1. Priloga XIII.
      
         (5)  ‚Opći’ zahtjevi za kakvoću i potrošnju reagensa iz točaka 7.1.1. i 8.4.1. Priloga XIII.
      
         (6)  Zahtjevi za nadzor ‚graničnih vrijednosti OBD za ugljični monoksid’ iz tablice 2. u Prilogu X.
      
         (7)  Zahtjevi za ‚razdoblje uvođenja’ za koeficijent radne učinkovitosti u uporabi (IUPR) iz točaka 6.4.4., 6.5.5. i 6.5.5.1. Priloga X.
      
         (8)  ‚Opći’ zahtjevi za koeficijent radne učinkovitosti u uporabi (IUPR) iz odjeljka 6. Priloga X.
      
         (9)  Za motore s vanjskim izvorom paljenja i vozila opremljena takvim motorima.
      
         (10)  Za motore s kompresijskim paljenjem i vozila opremljena takvim motorima.
      
         (11)  Primjenjuje se samo za motore s vanjskim izvorom paljenja i vozila opremljena takvim motorima.”.